cyanic-selkie/wikianc huggingface dataset:
বেদাঙ্গ
বিবরণ
"ছন্দ বেদের পাদদেশ, কল্প বেদের হস্তযুগল, জ্যোতিষ বেদের চক্ষু, নিরুক্ত কর্ণ, শিক্ষা নাসিকা, ব্যকরণ বেদের মুখ। এই ছয়টি অঙ্গ সহ বেদ অধ্যয়ন করলে ব্রহ্মলোক প্রাপ্ত হয়। অঙ্গ ব্যতীত যেমন অঙ্গীর বা শরীরধারীর পরিচয় অসম্ভব তদ্রূপ বেদাঙ্গ ব্যতীত বেদের সম্পূর্ণ পরিচয় সম্ভব নয়।"
শিক্ষা
ষড় বেদাঙ্গের মাঝে শিক্ষাকে প্রথম স্থানে দেওয়া হয়েছে, যা বৈদিক যুগ হতে বর্তমান পর্যন্ত রক্ষিত হয়ে আসছে। এতে সংস্কৃত ভাষার ধ্বনিবিজ্ঞান ও ধ্বনিবিদ্যা বিষয়ে শিক্ষা দেওয়া হয়। এতে বেদের বর্ণ, স্বর, মাত্রা, ইত্যাদি যথাযথ উচ্চারণ ও প্রয়োগবিধি লিপিবদ্ধ আছে। ইংরেজিতে একে Phonetics (ধ্বনি বিজ্ঞান) বলা হয়। বর্ণ, স্বর, মাত্রা, বল, সাম, সন্তান শিক্ষাগ্রন্থে এই বিষয়গুলো আলোচনা হয়। পাণিনিয়-শিক্ষা এবং নারদীয়-শিক্ষা বৈদিক অধ্যয়নের এই ক্ষেত্রের বিদ্যমান প্রাচীন পাণ্ডুলিপির উদাহরণ।  প্রত্যেক বেদের পৃথক পৃথক ‘শিক্ষা’ রয়েছে।
ছন্দ
চতুর্বেদের অধিকাংশ মন্ত্রসূহ ছন্দোবন্ধ। এসকল ছন্দ “অক্ষর ছন্দ” অর্থাৎ অক্ষর গণনা করে ছন্দ নির্ণয় করতে হয়। সাতটি ছন্দ বেদে দৃষ্ট হয়। যথা: গায়ত্রী, উষ্ণিক, অনুষ্টূপ, বৃহতী, পঙক্তি, ত্রিষ্টুপ এবং অগতী। এই সাতটি ছন্দ পরমেশ্বরের সাতটি হস্তরূপে কল্পনা করা হয়।
ব্যাকরণ
বৈদিক গ্রন্থসমূহের শব্দপ্রয়োগ এবং অর্থব্যবহার নিয়ে ব্যকরণ শাস্ত্রে আলোচনা করা হয়। পাণিনির অষ্টাধ্যয়ী ব্যাকরণ গ্রন্থের প্রকৃষ্ট উদাহরণ।
কল্প
কল্প হচ্ছে আচার নির্দেশ। ব্রাহ্মণ অংশে বর্ণিত যজ্ঞের অনুষ্ঠান প্রক্রিয়াসমূহ নিয়ে সূত্রাকারে যেসকল গ্রন্থ রচিত তাকেই কল্পসূত্র বা কল্প বলা হয়। কল্পসূত্রের দুইটি মুখ্য বিভাগ- শ্রৌতসূত্র ও গৃহ্যসূত্র। এটি বৈদিক আচার-অনুষ্ঠানগুলোর জন্য সংগতিপূর্ণ পদ্ধতি। পরিবারে জন্ম, বিবাহ এবং মৃত্যুর মতো জীবনের প্রধান ঘটনাগুলোর সাথে সম্পর্কিত ষোড়শ সংস্কারের অনুষ্ঠানের পাশাপাশি জীবনের বিভিন্ন পর্যায়ে একজন ব্যক্তির আচার-আচরণ এবং যথাযথ কর্তব্যের উপর দৃষ্টি নিবদ্ধ করে।
জ্যোতিষ
জ্যোতিষ হচ্ছে নক্ষত্র ও নক্ষত্রের অবস্থান নির্ণয় এবং জ্যোতির্বিদ্যার সাহায্যে আচার অনুষ্ঠানের সঠিক সময় নির্ধারণ করার প্রক্রিয়া। এই সহায়ক বৈদিক শৃঙ্খলা সময় পালনের উপর দৃষ্টি নিবদ্ধ করে।
ইতিহাস এবং পটভূমি
বেদাঙ্গসমূহের বিস্তৃতি প্রাচীনকালে রয়েছে এবং বৃহদারণ্যক উপনিষদ এটিকে বৈদিক গ্রন্থ ব্রাহ্মণ স্তরের অবিচ্ছেদ্য অংশ হিসাবে উল্লেখ করেছে। বেদ অধ্যয়নের এই সহায়ক শাখাগুলো লৌহ যুগের ভারতে বেদের বিন্যাসের সাথে উদ্ভূত হয়। কোন সময়ে সর্বপ্রথম ষড় বেদঙ্গের তালিকা হিসেবে ধারণা করা হয়েছিল তা স্পষ্ট নয়। সম্ভবত বেদাঙ্গ বিকশিত হয়েছিল বৈদিক যুগের শেষের দিকে, খ্রিস্টপূর্ব ১ম সহস্রাব্দের মাঝামাঝি বা তারও পরে। রীতির একটি প্রাথমিক পাঠ্য হল যাস্ক দ্বারা নিয়ণ্টু, মোটামুটিভাবে খ্রিস্টপূর্ব ৫ম শতাব্দীতে। বহু শতাব্দী আগে রচিত বৈদিক শাস্ত্রগুলোর ভাষা সেই সময়ের লোকেদের কাছে খুব প্রাচীন হয়ে উঠেছিল বলে বৈদিক শাস্ত্র অধ্যয়নের এই সহায়ক ক্ষেত্রগুলো আবির্ভূত হয়েছিল।
বেদের জন্য আনুষঙ্গিক অধ্যয়ন হিসাবে বেদাঙ্গগুলো বিকশিত হয়েছিল, তবে এর মাত্রার অন্তর্দৃষ্টি, শব্দ এবং ভাষার গঠন, ব্যাকরণ, ভাষাগত বিশ্লেষণ এবং অন্যান্য বিষয়গুলো বৈদিক-পরবর্তী অধ্যয়ন, শিল্পকলা, সংস্কৃতি এবং হিন্দু দর্শনের বিভিন্ন শাখাকে প্রভাবিত করেছিল। উদাহরণস্বরূপ, ছয় বেদাঙ্গের একটি অংশ কল্প ধর্ম-সূত্রের জন্ম দেয়, যা পরবর্তীতে ধর্মশাস্ত্রে বিস্তৃত হয়।
কামরুন্নেসা সরকারি বালিকা উচ্চ বিদ্যালয়
কামরুন্নেছা সরকারি বালিকা উচ্চ বিদ্যালয়, টিকাটুলী, ঢাকা বাংলাদেশের রাজধানী ঢাকার টিকাটুলিতে অবস্থিত একটি সরকারি মাধ্যমিক বিদ্যালয়। ১৯২৪ খ্রিষ্টাব্দে ইডেন কলেজের স্কুল শাখা আলাদা করার মাধ্যমে বিদ্যালয়টি প্রতিষ্ঠা লাভ করে। ঢাকার নবাব পরিবারের নবাবজাদী আখতার বানুর মা মিসেস কামরুন্নেছার নাম অনুসারে স্কুলটির নামকরণ করা হয়েছিল কামরুন্নেছা উচ্চ বিদ্যালয়।
স্টুয়ার্ট ম্যাকগিল
স্টুয়ার্ট চার্লস গ্লিন্ডার ম্যাকগিল (Stuart MacGill; জন্ম: ২৫ ফেব্রুয়ারি, ১৯৭১) পার্থের মাউন্ট ললি এলাকায় জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে মূলতঃ ডানহাতি লেগ স্পিন বোলিং করতেন ‘ম্যাগিলা গরিলা’ নামে পরিচিত স্টুয়ার্ট ম্যাকগিল। ঘরোয়া ক্রিকেটে ওয়েস্টার্ন অস্ট্রেলিয়া, নিউ সাউথ ওয়েলস, নটিংহ্যামশায়ার, ডেভন ও সমারসেট দলে খেলেছেন। আধুনিককালের যে-কোন লেগ স্পিনারের তুলনায় তার স্ট্রাইক রেট সেরা।
প্রারম্ভিক জীবন
পার্থের কাছাকাছি মাউন্ট ললি এলাকায় জন্মগ্রহণ করেন ম্যাকগিল। ১৯৯৩-৯৪ মৌসুমে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে শুরু করেন। তার বাবা টেরি ম্যাকগিল ও দাদা চার্লি ম্যাকগিলও একসময় ওয়েস্টার্ন অস্ট্রেলিয়া ক্রিকেট দলের সদস্য ছিলেন। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমি থেকে বৃত্তি লাভ করেন। এসময় তিনি সিডনি ক্রিকেট গ্রাউন্ডে নিউ সাউথ ওয়েলসের বিপক্ষে একটিমাত্র খেলায় অংশ নিলেও কোন উইকেট লাভে ব্যর্থ হন। এরপর দুই বছর কোন খেলায় অংশ নেননি। ১৯৯৬-৯৭ মৌসুমে নিউ সাউথ ওয়েলসের পক্ষে খেলতে নেমে ৬ উইকেট পান। ড্যারেন বেরি ছিলেন তার প্রথম শিকার। ঐ মৌসুমে ৩৭.০০ গড়ে ১৬ উইকেট পেয়েছিলেন।
ইংরেজ গ্রীষ্মকালীন মৌসুমে ক্লাব ক্রিকেটে ডেভনের টিভারটন ক্রিকেট ক্লাবের প্রতিনিধিত্ব করেন। সমারসেটের বিপক্ষে একটি খেলায় অংশগ্রহণসহ সফরকারী পাকিস্তান এ দলের বিপক্ষে অংশ নেন। ১৯৯৭-৯৮ মৌসুমে শেফিল্ড শিল্ডে ২৮.১৪ গড়ে ৩৫ উইকেট পান।
খেলোয়াড়ী জীবন
১৯৯৭-৯৮ মৌসুমের শেফিল্ড শীল্ডে দূর্দান্ত ক্রীড়া প্রদর্শন করায় তাকে টেস্ট দলে অন্তর্ভুক্ত করা হয়। জানুয়ারি, ১৯৯৮ সালে অ্যাডিলেডে সফরকারী দক্ষিণ আফ্রিকার বিপক্ষে অনুষ্ঠিত ৩য় টেস্টে তার টেস্ট অভিষেক হয়। দলের দ্বিতীয় স্পিনার হিসেবে ঐ খেলার দ্বিতীয় ইনিংসে ৩/২২ লাভ করেন যা তার দলকে ড্র করতে সহায়তা করে। ঐ বছরের অক্টোবরে পাকিস্তান সফরে ২৭.৪৬ গড়ে ১৫ উইকেট নিয়ে সিরিজে অস্ট্রেলিয়ার সর্বোচ্চ উইকেটলাভকারী হন। স্ট্রাইক রেট ভালো হওয়া স্বত্ত্বেও শেন ওয়ার্নের একচ্ছত্র প্রাধান্যের কারণে তিনি টেস্ট দলে নিয়মিত সদস্য হতে পারেননি। কিন্তু ওয়ার্নের তুলনায় শূন্যে বল কিছুটা ধীরগতিতে ফেললেও বলের উপর নিয়ন্ত্রিতভাবে ঘুরাতে পারতেন তিনি।
২০০৭ সালে ওয়ার্নের অবসর গ্রহণের পর তিনি পুনরায় দলে ফিরে এসেছিলেন। শ্রীলঙ্কা ক্রিকেট দলের বিপক্ষে অনুষ্ঠিত প্রথম টেস্টে অংশ নেন। ২০০৮ সালে ওয়েস্ট ইন্ডিজ সফর শেষে আন্তর্জাতিক ক্রিকেট থেকে অবসরের ঘোষণা দেন ম্যাকগিল।
অবসর
খেলোয়াড়ী জীবন থেকে অবসর নেয়ার পর ধারাভাষ্যকার হিসেবে কাজ করেন। ড্যামিয়েন মার্টিন ও গ্রেগ ম্যাথুজের সাথে ২০০৯ সালের অ্যাশেজ সিরিজে এসবিএসের পক্ষে ধারাভাষ্যকার দলের সদস্য ছিলেন। ২০০৯-২০১০ মৌসুমে ট্রিপল এম সিডনি ব্রেকফাস্ট প্রোগ্রামের দ্য গ্রিল টিমে রেডিও উপস্থাপকের দায়িত্ব পালন করেন।
দ্বিতীয় বিশ্বযুদ্ধকালের পুতুল রাজ্যের তালিকা
দ্বিতীয় বিশ্বযুদ্ধের সময় বেশ কয়েকটি দেশ বিজয়ী এবং নিয়ন্ত্রণ করা হয়েছিল। এর মধ্যে কয়েকটি দেশকে নতুন নাম দেওয়া হয়েছিল এবং নতুন সরকারী নেতাদের দায়িত্ব দেওয়া হয়েছিল যারা বিজয়ী দেশের অনুগত ছিল। এই দেশগুলি পুতুল রাজ্য হিসাবে পরিচিত। জার্মানি এবং জাপান দুটি দেশ সর্বাধিক পুতুল রাজ্য হিসেবে পরিচিত। ইতালিতে বেশ কয়েকটি পুতুল রাজ্যও ছিল। অ্যালিসের সমস্ত অক্ষ সম্মিলিতভাবে তুলনায় অনেক বেশি পুতুল রাষ্ট্র ছিল: যুক্তরাজ্য বিশ্বের বৃহত্তম সাম্রাজ্যের অধিকারী ছিল, তারপরে ফ্রান্স এবং মার্কিন যুক্তরাষ্ট্র দক্ষিণ এশিয়া, ক্যারিবিয়ান, মধ্য আমেরিকা এবং পলিনেশিয়া জুড়ে উপনিবেশ, রক্ষাকারী, পুতুল অঞ্চল ছিল। অতিরিক্ত হিসাবে, অনেক বছর ধরে অর্থাৎ দ্বিতীয় বিশ্বযুদ্ধের পরে যুক্তরাজ্য এবং ফ্রান্স ইতালির সাম্রাজ্যের নিয়ন্ত্রণ নিয়েছিল।
কলিয়া ইউনিয়ন
প্রশাসনিক কাঠামো
কলিয়া ইউনিয়ন দৌলতপুর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী কলিয়া ইউনিয়নের মোট জনসংখ্যা ৩০,২৮৮ জন।
হানা ক্যাথেরিন মুলেন্স
হানা ক্যাথেরিন মুলেন্স (Hana Catherine Mullens) (১৮২৬-১৮৬৩) একজন সুইস নারী ছিলেন যিনি বাংলা ভাষায় প্রথম উপন্যাস রচনা করেন বলে দাবী করা হয়ে থাকে।
সংক্ষিপ্ত জীবনী
হানা ক্যাথেরিন মুলেন্সের পিতা ফ্রাঁসোয়া ল্যাক্রোইক্স একজন সুইস পাদ্রী ছিলেন, যিনি ১৮২১ খ্রিষ্টাব্দে লন্ডন মিশনারি সোসাইটির তরফে খ্রিস্টধর্ম প্রচারের উদ্দেশ্যে ভারতের চুঁচুড়া যাত্রা করেন। বাড়ীর কর্মচারীদের নিকট হতে হানা বাংলা ভাষা শেখেন এবং মাত্র বারো বছর বয়সে কলকাতা শহরের একটি সদ্যপ্রতিষ্ঠিত বিদ্যালয়ে তিনি এই ভাষা সম্বন্ধে শিক্ষা প্রদান করেন। ১৮৪৫ খ্রিষ্টাব্দে জে. মুলেন্স নামক এক ব্যক্তির সাথে তার বিবাহ হয়।
রচনা
১৮৫২ খ্রিষ্টাব্দে তিনি বাঙ্গালী খ্রিস্টান মহিলাদের জীবন নিয়ে ফুলমণি ও করুণার বিবরণ নামক একটি বাংলা গ্রন্থ রচনা করেন। বাংলা ভাষার প্রথম উপন্যাস হিসেবে পরিচিত প্যারীচাঁদ মিত্র রচিত আলালের ঘরে দুলাল গ্রন্থ প্রকাশের ছয় বছর পূর্বে এই গ্রন্থ রচিত হয়। অনেকের নিকট ভবানীচরণ বন্দ্যোপাধ্যায় দ্বারা ১৮২৫ খ্রিষ্টাব্দে রচিত নববাবুবিলাস গ্রন্থটি প্রথম বাংলা উপন্যাস হিসেবে গণ্য হলেও, অন্যেরা এটিকে গল্প বলে গণ্য করেন।  ফুলমণি ও করুণার বিবরণ সম্বন্ধেও একই মত প্রচলিত রয়েছে।
নজদ আমিরাত
নজদ আমিরাত ছিল দ্বিতীয় সৌদি রাষ্ট্র। এটি উনিশ শতকের শেষ দশক পর্যন্ত অস্তিত্বশীল ছিল। ১৮১৮ সালে উসমানীয় সাম্রাজ্য কর্তৃক ধ্বংস হওয়ার পর সৌদি শাসন মধ্য ও পূর্বাঞ্চলীয় আরবে প্রতিষ্ঠিত হয়। প্রথম সৌদি রাষ্ট্রের তুলনায় দ্বিতীয় রাষ্ট্রের আকার ছোট ছিল। সৌদি নেতৃবৃন্দকে ইমাম বলে সম্বোধন করা হত।
এই সময়কাল সৌদি পরিবারের মধ্য অভ্যন্তরীণ বিবাদের জন্যও চিহ্নিত হয়। এর ফলে রাজবংশের পতন হয়। ১৮২৪ সালে তুর্কি বিন আবদুল্লাহ বিন মুহাম্মদ মিশরীয়দের কাছ থেকে রিয়াদ পুনরায় দখল করে নেন। একে সাধারণত দ্বিতীয় সৌদি রাষ্ট্রের সূচনা হিসেবে এবং ১৮৯১ সালের মুলায়দার যুদ্ধ সমাপ্তি হিসেবে গণ্য করা হয়। এই যুদ্ধ শেষ সৌদি ইমাম আবদুর রহমান বিন ফয়সালের অনুগত বাহিনী এবং হাইলের আল রশিদ পরিবারের মধ্যে সংঘটিত হয়।
নূর জাহান (সঙ্গীতশিল্পী)
নূর জাহান (, জন্মনাম: আল্লাহ রাখি ওসাই; ২১ সেপ্টেম্বর ১৯২৫ – ২৩ ডিসেম্বর ২০০০), এছাড়াও তার সম্মানিত খেতাব মালিকা-ই-তারান্নুম নামে পরিচিত (, সুরের রানী), ছিলেন একজন পাকিস্তানি গায়িকা এবং অভিনেত্রী, যিনি প্রাথমিকভাবে ব্রিটিশ ভারতের হয়ে এবং পরবর্তীতে পাকিস্তানের হয়ে কর্মজীবন শুরু করেন। তার প্রায় ৬ দশকের অধিক সময় ধরে তার কর্মজীবনের পার করেন। তিনি বিশেষ করে দক্ষিণ এশিয়ার সবচেয়ে বড় এবং সবচেয়ে জনপ্রিয় সঙ্গীত শিল্পী হিসাবে বিখ্যাত ছিলেন। যার স্বীকৃতিস্বরুপ তিনি পাকিস্তানের অন্যতম সম্মানসূচক মালিকা-ই-তারান্নুম বা সুরের রানী খেতাব লাভ করেছিলেন। তিনি হিন্দুস্তানি শাস্ত্রীয় সংগীতের পাশাপাশি সংগীতের অন্যান্য ধারার প্রতিও দূরদর্শী ছিলেন।
সঙ্গীত অনুরাগী একটি পরিবারে জন্মগ্রহণ করেন এবং পিতা মাতার বাদ্যযন্ত্রের পদাঙ্ক অনুসরণ করে তিনি একজন সঙ্গীতশিল্পী হিসেবে নিজেকে উপস্থাপন করেন। যদিও তিনি বেশ কিছু চলচ্চিত্রে অভিনয় করার সুযোগ পান। তিনি ভারত ও পাকিস্তানের বিভিন্ন ভাষায় প্রায় ১৮ হাজার এর উপরে গান রেকর্ড করেছেন, যার মধ্যে যেমন: উর্দু, পাঞ্জাবী, পশতু, সিন্ধী এবং ফার্সি ভাষা রয়েছে। সঙ্গীতশিল্পী আহমেদ রুশদির সাথে দ্বৈতকণ্ঠ দিয়ে তিনি পাকিস্তানি চলচ্চিত্রের ইতিহাসে সর্বাধিক সংখ্যক চলচ্চিত্রের গানের কণ্ঠস্বর রেকর্ড করার কীর্তি গড়েন। তাকে সর্বকালের সেরা একজন সঙ্গীতশিল্পী হিসেবে মনে করা হয়। এছাড়াও তাকে প্রথম মহিলা পাকিস্তানি চলচ্চিত্র পরিচালক হিসেবে বিবেচনা করা হয়।
১৯৬৫ সালে রাষ্ট্রপতি আইয়ুব খান নূর জাহানকে অভিনয় এবং সঙ্গীতে অসাধারণ অবদানের জন্য স্বীকৃতিস্বরুপ পাকিস্তানের অন্যতম সম্মানীয় পুরস্কার প্রাইড অব পারফরমেন্স প্রদান করেন। বিশেষ করে ১৯৬৫ সালের ভারত-পাকিস্তান যুদ্ধের সময়কার দেশাত্মবোধক গান গাওয়ার জন্য। এছাড়াও তিনি পাকিস্তানি সর্বোচ্চ বেসামরিক পুরস্কার তামা-ই-ইমতিয়াজ এবং সিতারা-ই-ইমতিয়াজ পুরস্কার জিতে নেন।
নূর জাহান আজীবন সম্মাননা পুরস্কার লাভ করেন ২ বার। এরমধ্যে ১৯৮৭ সালে একবার এবং ২০০২ সালে মৃত্যু পরবর্তী সময়ে আরো একবার পান।
প্রাথমিক জীবন
নূর জাহান ব্রিটিশ ভারতের পাঞ্জাবের কাসুরের একটি পাঞ্জাবী মুসলিম পরিবারে জন্মগ্রহণ করেন। তিনি ইমদাদ আলী এবং ফতেহ বিবি দম্পতির ঘরে এগারো ভাই বোনের মধ্যে অন্যতম একজন হিসেবে পৃথিবীতে আগমন করেন।
ব্যক্তিগত জীবন
নূর জাহান ১৯৪২ সালে শওকত হোসেন রিজভীকে বিয়ে করেন। এরপর ১৯৫৩ সালে তাকে তালাক দেন। এই দম্পতির ঘরে তিন সন্তানের জন্ম হয়, যেখানে জিল-ই-হুমা নামে একজন কন্যা সন্তান সঙ্গীতশিল্পী হন। এছাড়া ১৯৫৯ সালে তিনি পুনরায় এজাজ দারানিকে বিবাহ করেন। এই দম্পতির ঘরেও তিন সন্তানের জন্ম হয় কিন্তু পরিশেষে আগের মতই ১৯৭০ সালে বিবাহ বিচ্ছেদ হয়।
দ্বিতীয় মুযাফফর মাহমুদ
দ্বিতীয় মুযাফফর মাহমুদ হামার আইয়ুবীয় আমির ছিলেন। তিনি প্রথমে ১২১৯ (৬১৬ হিজরি) এবং তারপর ১২২৯-১২৪৪ (৬২৬ - ৬৪২ হিজরি) সালে পুনরায় শাসন করেন। তিনি ছিলেন মানসুর মুহাম্মাদের ছেলে এবং নাসির কিলিজ আর্সলানের বড় ভাই।
দখল
১২১৯ সালে মানসুর হামার নেতৃস্থানীয় ব্যক্তিদের একত্রিত করেন এবং সুলতান কামিলকে সাহায্য করার জন্য মুযাফফরকে মিশরে পাঠানোর আগে, তাঁর বড় ছেলে মুযাফফর মাহমুদকে তাঁর উত্তরাধিকারী হিসাবে আনুগত্যের শপথ করেন। কিছু সময় পরে তিনি তার দ্বিতীয় পুত্র নাসির কিলিজ আর্সলানকে ফিলিস্তিনে তার যুদ্ধাভিযানে মুয়াযযামের সাথে যোগ দিতে পাঠান। যাইহোক, তিনি মারা যাওয়ার সাথে সাথে কিছু নেতৃস্থানীয় আমির তার ভাইয়ের জায়গায় সিংহাসন দখল করার জন্য নাসিরকে হামাতে ফেরত আমন্ত্রণ জানানোর সিদ্ধান্ত নেন, এই আশায় যে তারা তার নামমাত্র শাসনের অধীনে প্রকৃত নিয়ন্ত্রণ প্রয়োগ করতে সক্ষম হবেন। মানসুর ১২২১ সালের জানুয়ারীতে (জিলকদ ৬১৭) মারা যান এবং নাসির যথাযথভাবে নিজেকে হামাতে শাসক হিসাবে প্রতিষ্ঠিত করেন। যখন মিশরে অবস্থান করা মুযাফফর তার পিতার মৃত্যুর খবর জানতে পারেন, তখন তিনি সুলতান কামিলের কাছে গিয়ে তার সিংহাসন দাবি করার অনুমতি পান। সিরিয়ায় পৌঁছে তিনি তার ভাইকে সিংহাসনে দৃঢ়ভাবে প্রতিষ্ঠিত দেখতে পান। হামার বিশিষ্ট ব্যক্তিদের কেউই নাসিরকে অপসারণে তাকে সমর্থন করেনি এবং সিরিয়ার অন্য আইয়ুবীয় আমিরদের কেউই তাকে সাহায্য করতে আগ্রহী ছিলেন না, তাই তাকে মিশরে ফিরে যেতে হয়েছিল, যেখানে তাকে কামিল একটি সম্পত্তি দিয়েছিলেন।
পুনঃপ্রতিষ্ঠা
আইয়ুবীয় পরিবারের প্রধান শাসকদের মধ্যে ক্ষমতার ভারসাম্য পরিবর্তনের ফলে মুযাফফরের ক্ষমতা শেষ পর্যন্ত হামাতে পুনরুদ্ধার করা হয়েছিল। ১২২৮ সালের নভেম্বরে (জিলহজ ৬২৫) কামিল এবং তার প্রতিদ্বন্দ্বী আশরাফের মধ্যে গাজার কাছে তেলুল আজুলে আলোচনা অনুষ্ঠিত হয়েছিল। তারা আইয়ুবীয় রাজ্য জুড়ে তাদের মধ্যে ক্ষমতার ভারসাম্য ঠিক করতে চেয়েছিলেন। ফলাফল ছিল অঞ্চলসমূহের পুনঃবন্টন সংক্রান্ত একটি ব্যাপক চুক্তি। কামিলের সমর্থনে থাকা মুযাফফরকে বারিন এবং মাআররাতুন নুমানের পাশাপাশি হামাতে পুনরুদ্ধার করা হয়েছিল। সালামিয়াকে হামা অঞ্চল থেকে বিচ্ছিন্ন করে হিমসের মুজাহিদকে দেওয়া হয়েছিল।
আশরাফ এবং কামিল তখন এই পরিকল্পনাটি কার্যকর করার জন্য একযোগে কাজ করেছিলেন। কামিল তার বাহিনীকে দামেস্কে নিয়ে গিয়েছিলেন আশরাফের সমর্থনে, আশরাফ তখন দামেস্ক অবরোধ করছিলেন। শহরটি জুন মাসে আত্মসমর্পণ করে এবং প্রায় সাথে সাথে কামিল হামার দিকে মনোযোগ দেন। ২৫ জুলাই ১২২৯ (২ রমজান ৬২৬) তারিখে কামিল হিমসের মুজাহিদের সাথে জোটবদ্ধ হয়ে কিলিজ আর্সলানকে অপসারণ করতে এবং মুযাফফরকে পুনরায় ক্ষমতায় বসাতে হামা অবরোধ করেন। কয়েকদিন অবরোধের পর, কিলিজ আর্সলান আলোচনার জন্য বেরিয়ে আসেন এবং শেষ পর্যন্ত বারিনের কাছে মন্টফের্যান্ড দুর্গ পাওয়ার বিনিময়ে হামা ত্যাগ করতে রাজি হন। অবশেষে, একই বছর কিলিজ আর্সলান মারা যান।
হিমসের সাথে বিরোধ
মুযাফফর হিমসের শাসক মুজাহিদের কাছে তার সিংহাসনের ব্যাপারে ঋণী হয়েছিলেন, যিনি ১২২৮-২৯ সালে তেলুল আজুলে আইয়ুবীয় শাসকদের সম্মেলনের আয়োজন করেছিলেন যা তার পুনরুদ্ধারে সম্মত হয়েছিল। তবে এই চুক্তির একটি শর্ত ছিল যে হামাকে সালামিয়ার জায়গির হস্তান্তর করতে হবে। এই ঘটনা পরবর্তীতে দুই শাসকের মধ্যে ক্রমাগত শত্রুতার উৎস হয়েছিল। শহরটির নিয়ন্ত্রণ নেওয়ার পর মুজাহিদ কাছাকাছি একটি বড় দুর্গ তৈরি করেছিলেন, যা মুযাফফর তার জন্য হুমকি হিসাবে ব্যাখ্যা করেছিলেন। এটি আমিরদের মধ্যে খারাপ সম্পর্কের দিকে পরিচালিত করে এবং যখন মুযাফফর মিশরের কামিলের সাথে মুজাহিদকে ক্ষমতাচ্যুত করার অভিযানে যোগ দেন, তখন তাদের মধ্যে উত্তেজনা প্রকাশ্য সংঘর্ষে রূপ নেয়। কামিল মারা গেলে মুজাহিদ হামার ভূখণ্ডে আক্রমণ করেন, গ্রামাঞ্চলকে ধ্বংস করে দেন এবং ওরোন্টেস নদী এবং শহরের চারপাশের ক্ষেতগুলিকে সেচ দেওয়ার জন্য খাল দুটিকে সরিয়ে দেন। যদিও তিনি শহরটি দখল করতে সক্ষম হননি, তবে দুই শাসকের মধ্যে তাদের বাকি দিনের জন্য অবিরাম উত্তেজনা ও আগ্রাসন বিরাজ করেছিল।
কামিলের মৃত্যুর পর কূটনৈতিক কৌশলে হামার আমির মুযাফফর নিজেকে সালিহ আইয়ুবের সাথে মিত্রতা স্থাপন করেন এবং তাকে রাজি করান যে তিনি হিমস থেকে মুজাহিদকে সরিয়ে দিয়ে মিশর আক্রমণ করার আগে সিরিয়ায় তার অবস্থান কার্যকর করতে পারবেন। মুজাহিদ সালিহ আইয়ুবের প্রতিদ্বন্দ্বী সালিহ ইসমাইলের সাথে জোটবদ্ধ ছিলেন। ১২৩৯ সালের মার্চ মাসে (শাবান ৬৩৬) সালিহ আইয়ুব তার বাহিনী নিয়ে হিমস আক্রমণ করার জন্য রওনা হন। কিন্তু মিশর থেকে দ্বিতীয় আদিলের শাসনের অভিযোগ এবং তাকে নিজে এসে ক্ষমতা নেওয়ার আহ্বান জানানো হয়েছে বলে সংবাদ পান। ১২৩৯ সালের এপ্রিলে সালিহ আইয়ুব হিমস থেকে সরে আসেন এবং মিশর আক্রমণের প্রস্তুতি হিসেবে তার বাহিনী দক্ষিণে সরিয়ে নেন। হুমকি কমে যাওয়ার সাথে সাথে মুজাহিদ সালিহ আইয়ুবের চাচা সালিহ ইসমাইলের সাথে ষড়যন্ত্র করেন। তারা দামেস্ক দখল করতে এবং তাদের মধ্যে সিরিয়ার অঞ্চলগুলো ভাগ করে নিতে আলোচনা করেন।
মুজাহিদও হামার বিরুদ্ধে একটি অস্বাভাবিক উপায়ে কিছু গোপন যুদ্ধ পরিচালনা করেন। শ্যাম্পেনের থিওবাল্ড একটি নতুন ক্রুসেডের নেতৃত্ব দিচ্ছিলেন এবং ১২৩৯ সালের সেপ্টেম্বরে (সফর ৬৩৭) ফিলিস্তিনে পৌঁছেছিলেন। মুযাফফর থিওবাল্ডের দলকে খ্রিস্টধর্মে ধর্মান্তরিত করার এবং ক্রুসেডারদের কাছে দুর্গগুলি ফিরিয়ে দেওয়ার খালি প্রতিশ্রুতি দিয়ে প্রলুব্ধ করেছিলেন। এরপর তিনি শহরে গুজব ছড়াতে সক্ষম হন যে মুযাফফর এটিকে ক্রুসেডারদের হাতে তুলে দিতে চলেছেন যাতে এটি তার হাতে না যায়। নিজেদেরকে বিপদে ফেলেছে বলে বিশ্বাস করে, হামার কিছু সংখ্যক বেসামরিক ও সামরিক নেতা হিমসে সে পালিয়ে যান, যেখানে তারা সাথে সাথে মুজাহিদের হাতে বন্দী হন। এই ঘটনার প্রভাব ছিল হামাকে সাময়িকভাবে নিষ্ক্রিয় করা এবং মুযাফফরকে দামেস্কের দিকে অগ্রসরমান মুজাহিদকে থামাতে কিছু করা থেকে বিরত রাখা।
ফলস্বরূপ মুজাহিদ এবং সালিহ ইসমাইল ২৮ সেপ্টেম্বর ১২৩৯ (২৭ সফর ৬৩৭) দামেস্ক দখল করতে সক্ষম হন। তবে কিইছুদিন পরেই মুজাহিদ মারা যান। সালিহ আইয়ুব ক্রমাগতভাবে সমস্ত আইয়ুবীয়দের অঞ্চলের উপর নিয়ন্ত্রণ করেন এবং মুযাফফর ১২৪৪ সালে তার মৃত্যুর আগ পর্যন্ত হামাতে শাসন চালিয়ে যান।
পরিবার
মুযাফফর গাজিয়া খাতুন নামে একজন মহিলাকে বিয়ে করেছিলেন, যিনি তার উত্তরসূরি দ্বিতীয় মানসুরের মা ছিলেন।
এতিলদা জোনাজ
এতিলদা জোনাজ (জন্ম মে ৬, ১৯৮১) হচ্ছেন একজন আলবেনীয় রাজনীতিবিদ, আইনজীবী, এবং অধ্যাপক। তিনি বর্তমানে আলবেনিয়ার বিচার মন্ত্রী হিসেবে দায়িত্ব পালন করছেন।
প্রারম্ভের জীবন
এতিলদা জোনাজ ৬ই মে ১৯৮১ সালে পুকে, আলবেনিয়ায় জন্মগ্রহণ করেন। ২০০৩-এ, জোনাজ তিরানা বিশ্ববিদ্যালয়ের আইন অনুষদ থেকে স্নাতক হন। পরের বছর তিনি একজন অ্যাটর্নি হিসেবে ভর্তি হন। ২০১১-এ, জোনাজ তিরানা বিশ্ববিদ্যালয়ের অপরাধমূলক বিজ্ঞান বিভাগে মাস্টার্স ডিগ্রী লাভ করেন।
সরকারি অফিস গ্রহণের আগে তিরানা বিশ্ববিদ্যালয়ে তিনি শিক্ষকতা করেন।
রাজনৈতিক কর্মজীবন
১০ই এপ্রিল ২০১৪-এ, আলবেনিয়ার সংসদ পিপলস অ্যাডভোকেটের কার্যালয়ের তিন কমিশনারের একজন হিসেবে তিন বছরের মেয়াদে জোনাজকে নিয়োগ দেয়। এপ্রিল ২০১৭ সাল পর্যন্ত তিনি আর্বেন শেকেম্বী ও এরমির কাপেদানির পাশাপাশি এই দায়িত্ব পালন করেন।
২২ই মে, ২০১৭-এ, জোনাজকে বিচার মন্ত্রণালয়ের উপমন্ত্রী পদে নিযুক্ত করা হয়।
আগস্ট ২০১৭-এ, প্রধানমন্ত্রী ইদি রামা ঘোষণা করেন যে তিনি বিচার মন্ত্রণালয়ের মন্ত্রী হিসাবে জোনাজকে নিয়োগ করছেন।
জানোজ আলবেনিয়া সমাজতান্ত্রিক পার্টি-এর একজন সদস্য।
ব্যক্তিগত জীবন
তিনি ইরিভেলিন জোনাজকে বিবাহ করেছেন। তাদের একটি পুত্র সন্তান রয়েছে।
ঝাং-স্তোন-র্গ্যা-বো-ব্সোদ-নাম্স-গ্রাগ্স-পা
ঝাং-স্তোন-র্গ্যা-বো-ব্সোদ-নাম্স-গ্রাগ্স-পা (১২৯২-১৩৭০) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।
শেখ জমিরুদ্দীন
শেখ জমিরুদ্দীন (১৮৭০ – ২ জুন ১৯৩৭) বাংলার একজন লেখক ও ইসলাম প্রচারক ছিলেন।
জীবনী
শেখ জমিরুদ্দীন ১৮৭০ সালে মেহেরপুরের গাংনীর গাঁড়াডোব বাহাদুরপুর গ্রামে জন্মগ্রহণ করেন। তিনি মেহেরপুর আমঝুঁপি খ্রিষ্টান স্কুল ও কৃষ্ণনগর নর্মাল স্কুলে পড়াশোনা করেছেন। ১৮৮৭ সালে তিনি খ্রিষ্টধর্ম গ্রহণ করেন। খ্রিষ্টধর্ম গ্রহণের পর তিনি নিজের নাম পরিবর্তন করেন জন জমিরুদ্দীন রাখেন।
জন জমিরুদ্দীন ১৮৯১ সালে এলাহাবাদ সেন্ট পলস ডিভিনিটি কলেজ থেকে ধর্মতত্ত্বে স্নাতক হন। পরবর্তীতে, তিনি কলকাতার ডিভিনিটি কলেজে ভর্তি হন। তিনি সেখানে খ্রিষ্টধর্মতত্ত্ব, সংস্কৃত, আরবি, গ্রিক এবং হিব্রু সাহিত্য ও ব্যাকরণ নিয়ে পড়াশোনা করেছিলেন। তিনি বাংলা, ইংরেজি, উর্দু, ফার্সি ও লাতিন ভাষা জানতেন।
জন জমিরুদ্দীন ১৮৯২ সালের জুন মাসে খ্রিষ্টীয় বান্ধব পত্রিকায় আসল কোরআন কোথায় শিরোনামের একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ ঈসায়ি বা খ্রিষ্টানি ধোকাভঞ্জন শিরোনামের একটি নিবন্ধ লেখেন যা ১৮৯২ সালের ২০ ও ২৭ জুন সুধাকর এ প্রকাশিত হয়েছিল। প্রবন্ধটিতে তিনি জন জমিরুদ্দীনের ছয়টি প্রশ্নের জবাব দিয়েছিলেন।
শেখ জমিরুদ্দীন ধর্মীয় বিষয়ে গ্রন্থ রচনা করেছেন। এছাড়া, তিনি সামাজিক বিষয়ক গ্রন্থ রচনা করেছেন ও অনুবাদ করেছেন। তিনি হযরত ঈসাকে, মেহের চরিত, ইসলামী বক্তৃতা, শ্রেষ্ঠ নবী হজরত মোহাম্মদ (স.) ও পাদরীর ধোঁকাভঞ্জন এর মত গ্রন্থ রচনা করেছেন। তিনি আমার জীবনী ও ইসলাম গ্রহণ বৃত্তান্ত শিরোনামে আত্মজীবনীও রচনা করেছেন।
শেখ জমিরুদ্দীন ১৯৩৭ সালের ২ জুন মৃত্যুবরণ করেন। মৃত্যুর পরে তাকে পারিবারিক গোরস্তানে দাফন করা হয়েছিল।
ফাস্ট বোলিং
thumb|100px| [[শেন বন্ড নিউজিল্যান্ডের অন্যতম ফাস্ট বোলার ছিলেন।]] thumb|300px| ফাস্ট বোলিংয়ের জন্যে [[গ্রীপ|গ্রীপের ব্যবহার]] thumb|300px| স্লো বোলিংয়ের জন্যে গ্রীপের ব্যবহার thumb|200px| লেগ কাটারের জন্যে গ্রীপের ব্যবহার thumb|200px| অফ কাটারের জন্যে গ্রীপের ব্যবহার ফাস্ট বোলিং (Fast bowling) ক্রিকেটীয় পরিভাষাবিশেষ। পেস বোলিং নামেও এর ব্যবহার হয়ে থাকে। রাজকীয় খেলা হিসেবে ক্রিকেটে দুই ধরনের বোলিংয়ের অন্যতম এটি। অপরটি হচ্ছে স্পিন বোলিং। যিনি ফাস্ট বোলিংয়ে দক্ষ বা সিদ্ধহস্তের অধিকারী, তিনি সচরাচর ফাস্ট বোলার, ফাস্টম্যান, পেস বোলার অথবা ডি নামে পরিচিত। স্বতন্ত্রভাবে ফাস্ট বোলিংয়ের কলাকৌশল প্রয়োগের ফলে বোলারকে সুইং বোলার কিংবা সীম বোলার নামেও অভিহিত করা হয়।
ডেনিস লিলি, ব্রেট লি, শেন বন্ড, ইমরান খান, কপিল দেব, কার্টলি এমব্রোস, ম্যালকম মার্শাল, রিচার্ড হ্যাডলি, অ্যালান ডোনাল্ড, গ্লেন ম্যাকগ্রা, শন পোলক, শোয়েব আখতার প্রমূখ খ্যাতনামা বোলারগণ পেস বোলিং জগতে অমর হয়ে রয়েছেন। এছাড়া বর্তমান সময়ের মুস্তাফিজুর রহমান, মাশরাফি বিন মর্তুজা, ওয়াহাব রিয়াজ, মিচেল স্টার্ক দারুণ ফাস্ট বোলার।
উদ্দেশ্যাবলী
ফাস্ট বোলিংয়ের প্রধান উদ্দেশ্য হচ্ছে বলকে দ্রুতগতিতে নিক্ষেপ করা এবং ক্রিকেট পীচে বল ফেলে বাউন্সের সাহায্যে শূন্যে উঠানো। এরফলে ব্যাটসম্যানের পক্ষে বলের মোকাবেলা করা বেশ দুরূহ হয়ে পড়ে এবং ব্যাট দিয়ে বলকে সঠিকভাবে নিয়ন্ত্রণ করা সম্ভবপর হয়ে উঠে না। সচরাচর দ্রুত গতিতে বলের গড় গতিবেগ ১৩৬ থেকে ১৫০ কি.মি/ঘ (৮৫ থেকে ৯৫ মাইল/ঘণ্টা) পর্যন্ত হয়ে থাকে।
আনুষ্ঠানিকভাবে দ্রুতগতিতে বল নিক্ষেপের ঘটনার রেকর্ড করা হয়েছে ঘণ্টায় ১৬১.৩ কি.মি/ঘ (১০০.২ মাইল/ঘণ্টা)। ২০০৩ সালের বিশ্বকাপ ক্রিকেটে পাকিস্তানের শোয়েব আখতার ইংল্যান্ডের বিপক্ষে এ বিরল কীর্তিটি গড়েন। লেগ সাইডে করা অত্যন্ত দ্রুতগতির এ বলের মোকাবেলা করেছিলেন নিক নাইট। এছাড়াও জেফ থমসন, ব্রেট লি এবং শন টেইট ১০০ মাইলে বল করার গৌরব অর্জন করেন |
অধিকাংশ ক্রিকেট খেলুড়ে দেশে ফাস্ট বোলারকে দলীয় বোলিং আক্রমণের প্রধান মাপকাঠি হিসেবে বিবেচনা করা হয়। তারা ধীরগতির বোলার বা স্পিনারদেরকে সহায়তা করে থাকেন। স্পিনারদেরকে সহকারী বোলারের মানদণ্ডে তুলে ধরা হয়। ভারতীয় উপমহাদেশে বাংলাদেশ, ভারত, পাকিস্তান এবং শ্রীলঙ্কা দলে বর্তমানে ফাস্ট বোলারের সংখ্যা উত্তরোত্তর বৃদ্ধি পাচ্ছে। ফাস্ট বোলাররা বলকে নমনীয় করে স্পিনারদের ব্যবহারের উপযোগী করে তুলছেন। এ দেশগুলোর পীচগুলো স্পিনারদের উপযোগী করে তৈরী করা হয় যা ফাস্ট বোলারদের চেয়ে অধিক কার্যকরী। কিন্তু আন্তর্জাতিক পর্যায়ে স্পিনারদের অবিশ্বাস্য কীর্তিগাঁথাগুলো এ ধারণাকে ম্লান করে দিয়েছে। মুত্তিয়া মুরালিধরন, শেন ওয়ার্ন, শহীদ আফ্রিদি, অনিল কুম্বলে, সাঈদ আজমল সনাথ জয়াসুরিয়া, সাকলাইন মুশতাক, ড্যানিয়েল ভেট্টোরি, হরভজন সিং, সাকিব আল হাসান,মোহাম্মদ রফিক  প্রমূখ স্পিনারদের সফল পদচারণা এর প্রকৃষ্ট উদাহরণ।
শ্রেণীবিভাগ
ফাস্ট বোলিংয়ের জন্যে কিশোর-তরুণ বোলারদেরকে পরিপূর্ণভাবে গতির দিকে মনোযোগী হতে হয়। যখন ফাস্ট বোলাররা পরিপক্ব হয়ে উঠেন, তখন তাদের দক্ষতায় সুইং কিংবা সীম বোলিং কলা-কৌশল প্রয়োগে সফলকাম হন। অধিকাংশ ফাস্ট বোলাররাই এ দু'টির একটিকে বেছে নেন। তখন তারা সুইং কিংবা সীম বোলাররূপে পরিচিত হন। কিন্তু এ শ্রেণীবিভাগ সর্বদা সর্বক্ষেত্রে প্রচলিত নয়। সাধারণতঃ দক্ষ ও অভিজ্ঞ পেস বোলাররা ফাস্ট, সুইং, সীমসহ অফ কাটার প্রয়োগে বল ডেলিভারী দেন।
বল নিক্ষেপণের গতিবেগের উপর নির্ভর করে বোলারদেরকে বিভিন্ন উপ-বিভাগে বিভক্ত করে নিম্নে দেখানো হয়েছে:-
কিন্তু ক্রিকইনফো ফাস্ট-মিডিয়াম বোলার এবং মিডিয়াম-ফাস্ট বোলার উভয় পরিভাষাই অদল-বদল করে প্রয়োগ ঘটায়।
কৌশল প্রয়োগ
ফাস্ট বোলিংয়ে বোলারের প্রধান কৌশল হচ্ছে সঠিকভাবে বলকে ধরা বা গ্রিপিং করা। স্পিনারের তুলনায় পেসারদেরকে বেশি দূরত্বের জায়গা প্রয়োজন। বলকে গতিশীল এবং বল নিক্ষেপণে প্রয়োজনীয় ছন্দের জন্যেই এ দূরত্বের প্রয়োজনীয়তা। দৌঁড়ের শেষ পর্যায়ে যথাসম্ভব সম্মুখের পা সোজা রেখে পিচে বল ফেলতে হবে। বলকে অবমুক্ত করে পুনরায় শারীরিক ভারসাম্য ফিরিয়ে নিয়ে আনতে হবে। একজন কার্যকরী ফাস্ট বোলারের অন্যতম অস্ত্র হচ্ছে নিখুঁত ও সঠিকভাবে ব্যাটসম্যানের দিকে বলকে ফেলা।
আঘাতের ঝুঁকি
প্রকৃতপক্ষে মানবদেহ ফাস্ট বোলিংয়ের উপযোগী হিসেবে সৃষ্টি হয়নি। এটি সমগ্র দেহে ব্যাপক চাপ প্রয়োগ করে; বিশেষ করে পা, পিঠ এবং কাঁধে এর ব্যাপক প্রভাব পরিলক্ষিত হয়। ফলে শরীরের বিভিন্ন অংশে আঘাতের আশঙ্কা থেকে যায়। বল নিক্ষেপের প্রাক্কালে ভূমিতে চাপ পড়ায় পায়ের গোড়ালি ফেঁটে যাবারও সমূহ সম্ভাবনা থাকে। এছাড়াও, আকস্মিক ঝাঁকুনিতে কাঁধে চাপ পড়ে।
শীর্ষস্থানীয় বোলার
১ জুন, ২০১৫ তারিখ পর্যন্ত টেস্ট ক্রিকেটের শীর্ষস্থানীয় ফাস্ট বোলারদের তালিকা নিম্নরূপ:
১ জুন, ২০১৫ তারিখ পর্যন্ত একদিনের আন্তর্জাতিক ক্রিকেটে শীর্ষস্থানীয় ফাস্ট বোলারদের তালিকা নিম্নরূপ:
ওকুমা, ফুকুশিমা
thumb| ওকুমা হল জাপানের ফুকুশিমা প্রিফেকচারের ফুটাবা জেলার একটি শহর। শহরটিতে ২০১০ সালে, জনসংখ্যা ছিল ১১,৫১৫ জন। তবে, ফুকুশিমা দাইচি পারমাণবিক বিপর্যয়ের কারণে শহরটিকে সম্পূর্ণভাবে স্থানান্তরিত করা হয় এবং ২০১৩ সালের নভেম্বরে দিনব্যাপী আলোচনার মাধ্যমে বাসিন্দাসের প্রত্যাবর্তনের অনুমতি দেওয়া হয়। ২০১৬ অনুযায়ী। অফিসিয়ালভাবে নিবন্ধিত জনসংখ্যা ১০,৭০০। এই এলাকার মোট আয়তন ছিল ৭৮.৭১ বর্গ কিলোমিটার (৩০.৩৯ বর্গ মাইল)।
ভূগোল
ওকুমা, ফুকুশিমা কেন্দ্রীয় প্রশান্ত মহাসাগর উপকূলবর্তী এলাকাতে অবস্থিত।
জনসংখ্যার উপাত্ত
জাপানি আদমশুমারির তথ্য অনুযায়ী, সাম্প্রতিক দুর্যোগের আগে পর্যন্ত ওকুমা শহরে জনসংখ্যা গত ৪০ বছরে ক্রমশ বৃদ্ধি পায়।
এলাকার প্রাথমিক ইতিহাস
বর্তমান দিনের ওকুমা এলাকা মুতশু প্রদেশের অংশ ছিল। যদিও ঐতিহাসিক রেকর্ডগুলি স্পষ্ট নয়, তবে এটি মনে করা হয় যে বর্তমানকালের ওকুমা অঞ্চল মধ্য ১২ শতকের মধ্যভাগের শাইনহ গোত্রের শাসন করেছিল। পরে, সেনগুওকু পর্বের সময় ১৪২২ সালের ডিসেম্বরে, সওম গোষ্ঠী শীনহ গোত্রকে পরাজিত করে এবং এলাকাটি সওম গোষ্ঠীর নিয়ন্ত্রণে স্থানান্তরিত হয়।
এদো সময়কালে, কুমগাওয়া পোস্ট টাউন (熊 川 宿 কুমগাওয়া-জুকু) বর্তমানে ইকুই-সওমা সড়ক (岩 城 相 馬 街道) এর পাশে স্থাপন করা হয়, এটি বর্তমানে কোকুল সড়ক (浜 通 り হামাদোরি) নামে পরিচিত। আইওয়াকি-সওমা সড়কটি দক্ষিণে মিতো এবং উত্তরে সেন্দাইকে সংযুক্ত করেছে। আধুনিক দিনের জাতীয় রুট ৬ ওকুমার মধ্য দিয়ে গেছে, যা সাধারণত আইওয়াকি-সওমা সড়কের মতো একই পথ অনুসরণ করে।
শিক্ষা
ওকুমায় তিনটি সরকারী প্রাথমিক বিদ্যালয় রয়েছে এবং শহরের প্রশাসন দ্বারা চালিত একটি পাবলিক জুনিয়র উচ্চ বিদ্যালয় রয়েছে। ফুকুশিমা প্রিফেকচারাল শিক্ষা বোর্ড দ্বারা চালিত একটি পাবলিক উচ্চ বিদ্যালয় রয়েছে। বর্তমানে সব বিদ্যালয়ের পরিচালনা অনির্দিষ্টকালের জন্য স্থগিত করা হয়েছে।
ইউরোপীয় ইউনিয়ন থেকে যুক্তরাজ্যের বিচ্ছেদ
ইউরোপীয় ইউনিয়ন থেকে যুক্তরাজ্যের অপসারণ, যা সংক্ষেপে ব্রেক্সিট (ইউরোপীয় ইউনিয়ন থেকে ব্রিটেনের বের হয়ে যাওয়ার সম্ভাবনা তথা এক্সিট বোঝাতে ব্রেক্সিট শব্দটি ব্যবহার করা হয়) নামে পরিচিত।
ব্রিটেন ১৯৭৩ সালে ইউরোপিয়ান ইকোনমিক কমিউনিটির সঙ্গে সংযুক্ত হয়। এর লক্ষ্য ছিল সুলভ মূল্যে ইউরোপীয় দেশগুলোর সঙ্গে মুক্ত বাণিজ্য ও অভিন্ন বাজারসুবিধা। ১৯৯৩ সালে ইইউ নিজস্ব মুদ্রা, নীতিমালা, নাগরিকদের জন্য সীমানামুক্ত বিচরণসহ যুক্ত করাসহ অনেকগুলো পরিবর্তন আনে। কিন্তু অনেক ব্রিটিশ নাগরিক ব্রিটেনের ইইউ'র বিধি-নিষেধ মেনে চলা নিয়ে বেশ নাখোশ।
তাই ইইউ থেকে ব্রিটিশ জনগণের থেকে বেরিয়ে যাওয়ার বা ব্রেক্সিট নিয়ে ২০১৬ সালের ২৩ জুন এক গণভোট অনুষ্ঠিত হয়।
পটভূমি
যুক্তরাজ্যে অভিবাসীদের আধিক্য দিন দিন বেড়ে যাচ্ছে এ নিয়ে ব্রিটিশ নাগরিকদের মধ্যে এক ধরনের অস্বস্তি রয়েছে। ইইউ'র নিয়ম অনুযায়ী ইইউভুক্ত ২৮টি দেশের নাগরিক ভিসা ছাড়াই এক দেশ থেকে আরেক দেশে প্রবেশ করার অধিকার রাখে। আর সে কারণে ডেভিড ক্যামেরন সরকার তার প্রথম মেয়াদে ইইউ'র বাইরের দেশ থেকে আসা অভিবাসীদের সংখ্যা উল্লেখযোগ্য হারে কমিয়ে আনতে সক্ষম হলেও ইইউভুক্ত নাগরিকদের প্রবেশ ঠেকাতে পারেনি। নির্বাচনী প্রতিশ্রুতি অনুযায়ী দ্বিতীয় মেয়াদে ইইউভুক্ত দেশের নাগরিকদের যুক্তরাজ্যে প্রবেশ নিরুৎসাহিত করতে চার বছরের জন্য সুবিধা ভাতা বন্ধ রাখার প্রস্তাব দেন ক্যামেরন। এতে খুশি হতে পারেননি ইইউভুক্ত দেশের রাষ্ট্রপ্রধানরা। তারা সদস্য দেশের নাগরিকদের সুবিধা ভাতা প্রদানে বৈষম্য করা হলে তা হবে ইইউর প্রতিষ্ঠার মূল উদ্দেশ্যের সাথে সাংঘর্ষিক হবে বলে দাবি তোলেন। আর এ কারণেই যুক্তরাজ্যকে ইইউতে রাখা না রাখার ব্যাপারে প্রশ্ন তৈরি হয়।
ব্রেক্সিট প্রশ্নে ইইউভুক্ত নেতাদের সঙ্গে আলোচনায় অংশ নিয়ে অভিবাসীদের সুবিধা সীমিত করাসহ চারটি সংস্কার প্রস্তাব দেন ক্যামেরন এবং পরবর্তীতে সে প্রস্তাব নিয়ে ক্যামেরনের সঙ্গে সমঝোতায় পৌঁছান ইইউ নেতারা। ইইউ’র সঙ্গে সমঝোতার পর দেশে ফিরে ব্রেক্সিটের জন্য গণভোটের তারিখ ঘোষণা করেন ক্যামেরন এবং ২০১৬ সালের ২৩ জুন গণভোটে অনুষ্ঠিত হয়। ব্রিটেনের ইইউতে থাকা না থাকার প্রশ্নে দেশটির জনগণই ঐ গণভোটে চূড়ান্ত রায় দেন।
ভোটের ফলাফল
ইইউতে যুক্তরাজ্যের থাকার বিপক্ষে ৫২ শতাংশ ও পক্ষে ৪৮ শতাংশ ভোট পড়ে। ইইউতে থাকার পক্ষে লন্ডন ও স্কটল্যান্ড শক্তিশালী অবস্থান নিয়েছে। এই দুই অঞ্চলে ৬০ শতাংশের বেশি ভোট ইউরোপের পক্ষে। তবে ইংল্যান্ডের উত্তরাঞ্চলে ইইউতে থাকার বিপক্ষে ভোট বেশি পড়েছে। এই গণভোটে ব্যাপক হারে ভোট দিয়েছেন ভোটাররা। এমনকি ব্রিটেনের ২০১৫ সালের সাধারণ নির্বাচনেও এত ভোট পড়েনি।
গণভোটে ইইউ এর সাথে যুক্তরাজ্যের বিচ্ছেদের রায় পাওয়ার পর একই বছরের ২৪ জুন প্রধানমন্ত্রীর পদ থেকে সরে দাঁড়ানোর ঘোষণা দেন ডেভিড ক্যামেরুন। ক্যামেরুনের পদত্যাগের পর যুক্তরাজ্যের ৭৬তম প্রধানমন্ত্রী হিসেবে দায়িত্ব নেন টেরেসা মে।
কাঁঠালিয়া ইউনিয়ন, কাঁঠালিয়া
কাঁঠালিয়া ইউনিয়ন বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।
আয়তন
কাঁঠালিয়া ইউনিয়নের আয়তন ৪,৩২৪ একর।
খাল ও নদী
এই ইউনিয়নের খাল ও নদী গুলো হল:
প্রশাসনিক কাঠামো
কাঁঠালিয়া ইউনিয়ন কাঁঠালিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।
প্রশাসনিক এলাকাসমূহ
কাঁঠালিয়া ইউনিয়নের অধীনে বর্তমানে ১৩টি পৌরসভা। সম্পূর্ণ ইউনিয়নের প্রশাসনিক কার্যক্রম কাঁঠালিয়া ইউনিয়ন পরিষদের আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী কাঁঠালিয়া ইউনিয়নের মোট জনসংখ্যা ১৯,৩৩৩ জন। এর মধ্যে পুরুষ ৯,৩৭৬ জন এবং মহিলা ৯,৯৫৭ জন। মোট পরিবার ৫,০৮২টি।
কৃষি
থাম্ব|440x440পিক্সেল|কাঁঠালিয়া ইউনিয়নের অন্তর্গত [[বড় কাঁঠালিয়া|বড় কাঁঠালিয়া গ্রামের ফসলের মাঠের ছবি।]] এই এলাকার প্রধান ফসল হলো: ধান, সুপারী, ডাল ও রবিশস্য ইত্যাদি।
অর্থনীতি
জনসাধারনের প্রধান পেশা হলো ব্যবসা ও চাকরি। জনসাধারণের বিকল্প পেশার মধ্যে আছে মৎস চাষ, মৎস শিকার, পশুপালন, হাঁস-মুরগী পালন ইত্যাদি।
সড়কপথ
বরিশাল, ঝালকাঠি, ভান্ডারিয়া, রাজাপুর ও পিরোজপুরের সড়কপথ সরাসরি কাঁঠালিয়া ইউনিয়নের সাথে সংযুক্ত।
জলপথ
কাঁঠালিয়া বিভিন্ন নদী, খাল ও চরের জন্য বিখ্যাত। অনেক খাল ও নদী এই ইউনিয়ন জুড়ে ছড়িয়ে থাকায় স্থানীয় লোকজনের যাতায়াতের অন্যতম মাধ্যম হল নদীপথ। নদীপথে নৌকা ও ইঞ্জিন চালিত নৌযানে যাতায়াতে করা যায়। দেশের প্রধান নদীবন্দরের সাথে কাঁঠালিয়া নদীবন্দরের সরাসরি যোগাযোগ রয়েছে।
অস্ট্রেলিয়ার প্রধান মুফতি
অস্ট্রেলিয়ার প্রধান মুফতি অস্ট্রেলিয়ার একজন সুন্নি মুসলিম ধর্মীয় নেতা। কিছু সুন্নি মুসলিম সংখ্যাগরিষ্ঠ দেশের প্রধান মুফতির মত, অস্ট্রেলিয়ার প্রধান মুফতি রাষ্ট্র নিযুক্ত নয় এবং অস্ট্রেলীয় রাষ্ট্রের কোনও সরকারী ভূমিকা নেই। এর পরিবর্তে, অস্ট্রেলিয়ার প্রধান মুফতি সুন্নি অস্ট্রেলিয়ান জাতীয় ইমাম পরিষদ দ্বারা নির্বাচিত হয়। ২০১১ সালের সেপ্টেম্বর থেকে অস্ট্রেলিয়ার গ্র্যান্ড মুফতি হিসেবে ইব্রাহীম আবু মোহাম্মদ নিযুক্ত রয়েছেন।
গিজা পিরামিড চত্বর
গিজা পিরামিড কমপ্লেক্স (أهرامات الجيزة,, "গিজার পিরামিড") বা গিজা পিরামিড চত্বর হচ্ছে মিশরের কায়রোর উপকণ্ঠে গিজা মালভূমির উপর অবস্থিত একটি প্রত্নস্থল।
প্রাচীন মিনার সংবলিত এই চত্বরে আছে তিনটি পিরামিড কমপ্লেক্স যা গ্রেট পিরামিড নামে পরিচিত, গ্রেট স্পিংক্স নামে পরিচিত বিশাললাকৃতির ভাস্কর্য, বিভিন্ন কবরস্থান, একটি শ্রমিদকদের গ্রাম এবং একটি শিল্প চত্বর। এটি লিবিয় মরুভূমিতে অবস্থিত।, নীল নদের প্রায় ৯ কিলোমিটার (৫ মাইল) পশ্চিমে পুরনো গিজা শহরে এবং কায়রো শহরের কেন্দ্র থেকে প্রায় ১৩ কিলোমিটার (৮ মাইল) দক্ষিণ-পশ্চিমে অবস্থিত।
পশ্চিমাদের ধারণা পিরামিড ঐতিহাসিকভাবে প্রাচীন মিশরের অবিস্মরণীয় সৃষ্টি, হেলেনীয় সময়ে জনপ্রিয়তা লাভ করে, যখন সিদনের এন্তিপেতার একে প্রাচীন বিশ্বের সপ্তাশ্চর্য তালিকাভুক্ত করেন। এটা প্রাচীন বিশ্বের সপ্তাশ্চর্যসমূহের মধ্যে সব থেকে প্রাচীন এবং একমাত্র টিকে থাকা নিদর্শন।
পিরামিড এবং স্ফিংক্স
থাম্ব|স্পিংক্স এবং পিরামিড, নিউ ইয়র্ক, ব্রুকলিন মিউজিয়াম, আর্কাইভ থাম্ব|গিজার পিরামিড ১৮৯৩, মিশর; ব্রুকলিন মিউজিয়াম থাম্ব|আকাশ থেকে নীল উপত্যকায় চাষের জমি, পেছনে পিরামিড থাম্ব|গ্রেট স্পিংক্স আংশিক খনন, ১৮৬৭ থেকে ১৮৯৯ এর মধ্যে তোলা ছবি থাম্ব|১৮৭১ এ সম্রাটের গিজা দর্শন গিজার গ্রেট পিরামিড (কেপোস বা খুফুর পিরামিড নামেও পরিচিত এবং ২৫৬০-২৫৪০ খ্রিষ্টপূর্বাব্দে নির্মিত), কয়েকশো মিটার দক্ষিণ পশ্চিমে কিছুটা ছোট আকৃতির খাফ্রের পিরামিড এবং আরো কয়েক শত মিটার দক্ষিণ-পশ্চিমে মাঝারি আকারে মেনকাউরের পিরামিড নিয়ে গিজার পিরামিড গঠিত। চত্বরের পূর্বপাশে গ্রেট স্ফিংক্স অবস্থিত। মিশরীয়বিদ গণ বর্তমানে ঐকমত্যে পৌঁছেছেন যে গ্রেট স্ফিংক্সের মাথাটি খাফরের। এই অঞ্চলে ক্ষুদ্রাকৃতিরর রানী পিরামিড, উপত্যকা পিরামিড ইত্যাদি আছে।
খুফু'র পিরামিড কমপ্লেক্স
খুফুর পিরামিড কমপ্লেক্স একটি উপত্যকা মন্দির নিয়ে গঠিত, যা বর্তমানে নাজলেত এল সাম্মান গ্রামের তলদেশে চাপা পড়েছে। ব্যাসল্ট মেঝে এবং চুনাপাথরের দেয়াল পাওয়া গেছে কিন্তু স্থানটিতে এখনো খননকাজ চালানো হয়নি। উপত্যকা মন্দির একটি পথের সংযুক্ত ছিল যা গ্রাম নির্মাণের সময়ে মারাত্মকভাবে ক্ষতিগ্রস্ত হয়। পথটি খুফুর হিমঘর মন্দিরে গিয়ে শেষ হয়। এই মন্দিরের শুধুমাত্র ব্যসল্ট নির্মিত মেঝে টিকে আছে। হিমঘর মন্দির রাজার পিরামিডের সংগে সংযুক্ত ছিলো।
ফারাও শাসক খুফুর শাসনামলে খ্রিষ্টপূর্ব ২৫০৯ অব্দ থেকে খ্রিষ্টপূর্ব ২৪৮৩ অব্দের মধ্যবর্তী সময়ে গিজার গ্রেট পিরামিড নির্মাণ করা হয়। ১৪০ মিটার (৪৬০ ফুট) উঁচু পিরামিডে তিনটি প্রধান প্রকোষ্ঠ রয়েছে। রাজার পিরামিড রয়েছে তিনটি ছোট আকারের রানীর পিরামিড এবং পাঁচটি নৌকা পুকুর। এর গ্র্যান্ড গ্যালারির দৈর্ঘ্য ৪৭ মিটার, উচ্চতায় ৮ মিটার। নৌকা গর্তে একটি করে জাহাজ থাকতো এবং পিরামিডের দক্ষিণ দিকের দুটি গর্তে জাহাজ এখনো অক্ষত আছে। এর একটি জাহাজকে সংস্কার করে প্রদর্শনীতে রাখা হয়েছে। খুফুর পিরামিডে এখনও ভিত্তিতে আবরণ পাথর টিকে আছে। কাছাকাছি সীমার মধ্য থেকে সংগৃহীত মসৃণ চুনাপাথর দিয়ে এই আবরণ তৈরী করা হয়েছিলো।
বিজ্ঞানীরা পিরামিডটির ভেতরে একটি ‘বড় শূন্যস্থানের’ সন্ধান পেয়েছেন।
খাফ্রে'র পিরামিড কমপ্লেক্স
খাফ্রের পিরামিড কমপ্লেক্স একটি উপত্যকা মন্দির, স্পিংক্স মন্দির, একটি পথ, একটি হিমঘর মন্দির এবং রাজার পিরামিড নিয়ে গঠিত।
উপত্যকা মন্দিরে বেশ কিছু খাফ্রের মূর্তি পাওয়া গেছে। ১৮৬০ সালে মেরিয়েট্টে মন্দিরটির একটি কুয়োর মধ্যে বেশ কিছু মূর্তি পান। অন্যগুলি সিয়েগলিন (১৯০৯-১০), জুনকার, রেইজনার এবং হাসান কর্তৃক ধারাবাহিক খননকার্য থেকে পাওয়া গেছে। খাফ্রের চত্বরে পাঁচটি নৌকা গর্ত এবং একটি সহযোগী পিরামিড আছে। উঁচু অবস্থান, কৌণিক নির্মাণ ইত্যাদির কারণে পার্শ্ববর্তী খুফুর পিরামিডের তুলনায় খাফ্রের পিরামিড বড় দেখায়। কিন্তু প্রকৃত উচ্চতা এবং আয়তনে এটা আসলেই ছোট। খাফ্রের পিরামিডে আবরণ পাথর স্পষ্টভাবে দেখা যায়।
মেনকাউরের পিরামিড কমপ্লেক্স
মেনকাউরের পিরামিড কমপ্লেক্স একটি উপত্যকা মন্দির, একটি কজওয়ে, একটি হিমঘর মন্দির এবং রাজার পিরামিড নিয়ে গঠিত। ভ্যালি মন্দিরে মেনকাউরের বেশ কিছু মূর্তি রয়েছে। ৫ম রাজবংশের সময়ে একটি ছোট ante-temple ভ্যালি মন্দিরের সংগে যোগ করা হয়। হিমঘরে মন্দিরেও বেশ কিছু মূর্তি মেনকাউরের মূর্তি আবিষ্কৃত হয়েছে। রাজার পিরামিডের তিনটি সাবসিডিয়ারি বা রানীর পিরামিড আছে। বর্তমানে চারটি প্রধান সৌধের মধ্যে শুধুমাত্র মেনকাউরের পিরামিড তার আদি চুনাপাথর আবরণ ছাড়া দেখা যায়।
স্ফিংক্স
স্ফিংক্স রাজা খাফ্রের রাজত্বকালে নির্মিত হয়েছে। ২য় আমেনহোতেপের রাজত্বকালে হাউরুন-হারেমাখেতের উদ্দেশ্যে একটি নতুন মন্দির নির্মাণ করা হয় এবং পরবর্তী কোন শাসক এর সামনে ভাস্কর্যটি স্থাপন করেন।
রানী ১ম খেন্টকাউসের সমাধি
১ম খেন্তকাউসকে গিজাতে সমাধিস্থ করা হয়। তার সমাধি এলজি ১০০ এবং জি ৮৪০০ নামে পরিচিত এবং কেন্দ্রীয় ক্ষেত্রে মেনকাউরের উপত্যকা মন্দিরের কাছাকাছি অবস্থিত। খেন্তকাউসের পিরামিড চত্বরে আছে তার পিরামিড, উপত্যকা মন্দির, একটি নৌকা পিট এবং একটি পিরামিড শহর।
নির্মাণ
আধিকাংশ নির্মাণ তত্ত্বের ভিত্তি হচ্ছে বিশাল আকারের পাথর খন্ড টেনে এনে সেগুলো একটার উপর আরেকটা তুলে পিরামিড নির্মাণ করা হয়েছে। এই মতের বিরুদ্ধে মত হচ্ছে কীভাবে এই বিশালাকার পাথর খন্ডকে বহন করা সম্ভব এবং কোন পদ্ধতিতে একে স্থাপন করা হয়েছে।
গ্রেট পিরামিড অব গিজার ভেতরের পাথরগুলো দ্রুত বয়ে এনে স্থানটির দক্ষিণে আনা হয়। পিরামিডের ভেতরের মসৃণ অংশ ভালো মানের চুনাপাথর দিয়ে নির্মাণ করা হয় যা নীল নদ থেকে আনা হয়। বহিরাংশের এই ব্লক সতর্কতার সাথে কেটে, বজরা দিয়ে নদী পার করে টেনে গিজাতে নির্মাণ স্থানে আনা হয়। শুধুমাত্র কয়েকখানা ব্লক গ্রেট পিরামিডের নিচের অংশে পড়ে থাকে। মধ্যযুগে (৫ম শতক থেকে ১৫তম শতক)কায়রো শহরে ভবন নির্মাণের জন্য বাকি ব্লক গুলো জনসাধারণ নিয়ে যায়।
পিরামিডের গঠন প্রতিসম রাখতে বাইরের পাথরের আবরণ সমান উচ্চতা ও প্রস্থ বিশিষ্ট করা হয়। নির্মাণকালে বাইরের আবরণ ছিলো মসৃণ চুনাপাথর দিয়ে নির্মিত, কালপরিক্রমায় বাড়তি পাথর ক্ষয়ে গেছে।
শ্রমিকদের' গ্রাম
থাম্ব|গিজায় খাফ্রের পিরামিড সংলগ্ন প্রত্নস্থল। পিরামিড নির্মাণের জন্য বিপুল পরিমাণ পাথর পরিবহন, নড়াচড়া, স্থাপন ইত্যাদির জন্য হাজার দক্ষ শ্রমিক, অদক্ষ শ্রমিক এবং সমর্থনকারী শ্রমিকের প্রয়োজন হয়। প্রকল্পটির জন্য বাবুর্চি, সুতোর মিস্ত্রী, জলবাহক এবং অন্যান্য কাজের জন্যেও লোকের প্রয়োজন হয়। পিরামিড তৈরীর পাশাপাশি এই বিশাল ইমারত নির্মাণের জন্য ঠিক কি পরিমান জনবলের প্রয়োজন হয়েছিলো সেটা নিয়েও মানুষের মনে বিষ্ময় ছিলো। ৪৫০ খ্রিস্টপূর্বাব্দে যখন গ্রীক ঐতিহাসিক হিরোডোটাস গিজা পরিদর্শণ করেন তখন মিশরীয় পুরোহিত তাকে জানিয়েছিলেন যে, গ্রেট পিরামিড তৈরী করতে ৪০০,০০০ লোকের ২০ বছর সময় লেগেছিলো, ১০০,০০০ শ্রমিক তিনমাস শিফটিং কাজ করে।  কবর থেকে প্রাপ্ত প্রমাণাদি ইঙ্গিত করে ১০,০০০ শ্রমিকের তিনমাসে শিফটিং কাজ করে পিরামিড গড়ে তুলতে ৩০ বছর সময় লেগেছিলো।
গিজা পিরামিড চত্বর একটি বড় পাথরের দেওয়াল দিয়ে ঘেরা ছিল। মার্ক লেহনার এবং তার দল দেয়ালের বাইরে একটি শহর আবিষ্কার করেন যেখানে পিরামিডের কর্মীদের আবাসনের ব্যবস্থা ছিলো। শহুরটি খাফ্রে এবং মেনকাউরে কমপ্লেক্সের দক্ষিণ-পূর্বে অবস্থিত। কর্মীদের গ্রামে আবিষ্কার সমুহের মধ্যে পাওয়া গেছে সম্প্রদায়ের ঘুমানোর ঘর, বেকারী, পানগৃহ, রান্নাঘর (এখানে প্রাপ্ত নমুনা থেকে জানা যায় রুটি, গোমাংস এবং মাছ ছিলো তাদের প্রধান খাদ্য), একটি হাসপাতাল এবং একটি কবরস্থান (যেখানে প্রাপ্ত অনেক কঙ্কালে নির্মাধীন সময়ে দুর্ঘটনার শিকার হওয়ার লক্ষ্ণ ছিলো)। আবিষ্কৃত কর্মী শহরের সময়কাল ৪র্থ রাজবংশের সময় (২৫১৯-২৪৭২ খ্রি.পূ.), যা খুফুর সময় এবং গ্রেট পিরামিড নির্মাণ সমাপ্ত হওয়ার পর। লেহনার এবং এরা দলের মতেঃ
কার্বন ডেটিং ব্যবহার ছাড়া, শুধুমাত্র মৃৎশিল্প, ফলক, সিলের গড়ন shards এবং স্ট্র্যাটিগ্রাফির উপর ভিত্তি করে তারিখ থেকে দলটি উপসংহারে আসে;
কবরস্থান
থাম্ব|300x300পিক্সেল|গিজা পিরামিড কমপ্লেক্স (মানচিত্র) থাম্ব|300x300পিক্সেল|উপর থেকে গিজা পিরামিড কমপ্লেক্স পিরামিড নির্মাণের পাশাপাশি রাজ পরিবারের অধীনস্থ সদস্যদের জন্য শবাধারও নির্মাণ করা হয়েছে এর কাছাকাছি। খুফুর পিরামিডের কাছে প্রধান কবরস্থানটি জি ৭০০০ যা পূর্ব ক্ষেত্রে প্রধান পিরামিডের পূর্বে এবন রানীর পিরামিডের পরে অবস্থিত। পিরামিডের কাছাকাছি এই কবরস্থানে রাস্তা এবং এভিন্যিউ দিয়ে সাজানো। কবরস্থান জি ৭০০০ হচ্ছে প্রথমদিকের সমাধিগার যেখানে ৪র্থ রাজবংশের শাসকদের স্ত্রী, পুত্র এবং কন্যাদের সমাধি আছে। পিরামিডের অন্যপাশে পশ্চিম ক্ষেত্রে জি ১২০০ এবং জি ৪০০০ এ রাজ পুত্র ওয়েপেমনোফ্রেত ও হেমিউনু কে সমাধিস্থ করা হয়েছে। ৫ম এবং ৬ষ্ঠ রাজবংশের সময়ে এই কবরস্থান আরো সম্প্রসারিত হয়।
পশ্চিম মাঠ
পশ্চিম মাঠে খুফুর পিরামিড অবস্থিত। এটা ক্ষুদ্র অঞ্চলে বিভক্ত যেমন কবরখানা যা আবু বকরের উৎখননের আবিষ্কৃত হয় (১৯৪৯-৫০, ১৯৫০-৫১, ১৯৫২ এবং ১৯৬৩) এবং আরো কিছু কবরগাহ যা মস্তব নম্বর অনুযায়ী নামকরণ করা হয়েছে যেমন কবরস্থান জি ১০০০, কবরস্থান জি ১১০০ ইত্যাদি। পশ্চিম ক্ষেত্রে কবরস্থান জি ১০০০ - কবরস্থান জি ১৬০০ এবং কবরস্থান জি ১৯০০ অবস্থির। এই মাঠে অন্যান্য কবরখানার মধ্যে আছে কবরস্থান জি ২০০০, জি ২২০০, জি ২৫০০, জি ৩০০০, জি ৪০০০ এবং জি ৬০০০। অন্য তিনটি কবরখানাকে তাদের উৎখননকারীর নামে নামকরণ করা হয়েছেঃ জুঙ্কার কবরখানা পশ্চিম, জুঙ্কার কবরখানা পূর্ব এবং স্টেইনড্রফ কবরখানা।
পূর্ব প্রান্তর
পূর্বের মাঠ খুফুর পিরামিডের পূর্বে অবস্থিত এবং এখানে কবরখানা জি ৭০০০ অবস্থিত। এই কবরখানায় খুফুর পরিবারের কিছু সদস্যকে সমাহিত করা হয়েছে। এই কবরখানায় ৫ম ও ৬ষ্ঠ রাজবংশের ভাড়াটিয়া এবং পুরোহিতদের মস্তব আছে।
কবরস্থান জিআইএস
এই কবরস্থানের সময়কাল  মেনকাউরের (জুঙ্কার) বা তার আগে (রেইজনার) থেকে এবং ৬ষ্ঠ রাজবংশের বেশ কিছু পাথর-নির্মিত মস্তব রয়েছে।  মেনকাউরের সময়কালের কবরের মধ্যে আছে রাজকীয় চেম্বারলেইন খায়েমনেফের্তের মস্তব, রাজার পুত্র খুফুদজেদেফের রাজকীয় শবাগার এবং নিয়ানখ্রে নামের একজন কর্মকর্তার সমাধি।
কেন্দ্রীয় ক্ষেত্র
কেন্দ্রীয় মাঠে রাজ পরিবারের কিছু সদস্যের কবর আছে। এখানে কবরগুলোর নির্মাণকাল ৪র্থ রাজবংশের শেষ থেকে ৫ম রাজবংশ অথবা আরো পরে।
খাফ্রের কজওয়ে এবন গ্রেট স্ফিংক্সের নিকটে স্যালিতে এবং পরবর্তী সময়কার সমাধি রয়েছে। এই সমাধির মধ্যে রয়েছে সেনাবাহিনীর কমান্ডার আহমোসে এবং তার মা রাণী নাখতুবাস্তেরাউ যিনি ফেরাউন ২য় আমাসিসের স্ত্রী ছিলেন।
দক্ষিণ ক্ষেত্র
দক্ষিণ ক্ষেত্রে ২য় এবং ৩য় রাজবংশের কিছু মস্তব আছে। প্রাক রাজবংশীয় সমাধির একটি কোভিংটন সমাধি নামে পরিচিত। অন্য সমাধি গুলো প্রাচীন রাজবংশের (৫ম ও ৬ষ্ঠ রাজবংশ)। দক্ষিণ ক্ষেত্রের কিছু কবর সেইতে যুগ এবং তার পরবর্তী সময়কার।
পিরামিড নির্মাতাদের সমাধি
১৯৯০ সালে পিরামিড নির্মাতাদের সমাধি পাওয়া যায়, ২০০৯ সালে এর পাশে অতিরিক্ত একটি কবরস্থান আবিষ্কৃত হয়। তাদের মৃতদেহ মমি করা ছিলো না কিন্তু পরবর্তী জীবনের জন্য তাদের কবরে মদ এবং রুটি দেওয়া হয়েছিলো। সমাধিগুলোর পিরামিডের এত কাছে এবং কবর দেওয়ার পদ্ধতি যে তত্ত্ব সমর্থন করে তা হচ্ছে এরা বেতনভোগী শ্রমিক ছিলো, দাস নয় এবং তারা তাদের কাজের দ্বারা সম্মান অর্জন করতে সমর্থ হয়। তবে প্রথমদিকে এই কংকালগুলোকে দাস হিসেবে ভাবা হয়েছিলো। সাধারণের বিশ্বাস দাসেরা এটা নির্মাণ করেছে কারণ জনপ্রিয় হলিউড ছায়াছবি উপর ভিত্তি করে মূল প্রত্নতাত্ত্বিক ও নৃতাত্ত্বিক মতে জোরপূর্বক শ্রম ছাড়া তারা এটা কখনোই নির্মাণ করতে পারতো না। সমাধি থেকে প্রাপ্ত নমুনা ইঙ্গিত করে যে পিরামিড গড়ে তুলতে ১০০০০ শ্রমিক প্রায় ত্রিশ বছর ধরে তিন মাসের বদল ডিউটি করে। অধিকাংশ শ্রমিক দরিদ্র পরিবারের সন্তান। শ্রমিকদের জন্য খামার থেকে দৈনিক ২১টি গবাদি পশু এবং ২৩টি ভেড়া সরবরাহ করা হতো। বিশেষজ্ঞ যেমন স্থপতি, মেসন, ধাতবকর্মী, সুতোরমিস্ত্রীদের রাজা সবথেকে দক্ষদের বেছে নিয়ে স্থায়ীভাবে নিযুক্ত করতেন।
পরবর্তী সময়
২১তম রাজবংশের সময় পিরামিডের উপপত্নী আইসিস মন্দির নির্মিত হয়। ২৬তম রাজবংশের সময় খুফু এবং তার রাণী হেনুতসেন কে উল্লেখ করে একটা স্টেলা নির্মাণ করা হয়।
জ্যোতির্বিদ্যা
থাম্ব|রাতে গিজা পিরামিড কমপ্লেক্স গিজার তিনটি পিরামিডের পাশ জ্যোতির্বিজ্ঞান অনুসারে উত্তর-দক্ষিণ এবং পূর্ব-পশ্চিম দিকে নির্দিষ্ট কোনে নির্মাণ করা হয়েছে। এস. হ্যাক, ও. নেউগেবায়ুয়ের, কে. সেন্স, ডি. রলিন্স, কে. পিকেরিং এবং যে বেলমন্তের বর্ণনা থেকে পরিষ্কারভাবে এই ইচ্ছাকৃত প্যাটার্নের ব্যাখ্যা দেওয়ার সাম্প্রতিক প্রচেষ্টা অব্যহত আছে। পিরামিডের বিন্যাস তারামণ্ডলে কালপুরুষের বিন্যাসের অনুরূপ যা বিতর্কিত কালপুরুষ কোরিলেশন তত্ত্বকে সমর্থন করে।
বারগার্ল
বারগার্ল হচ্ছে এমন একজন নারী যিনি অতিথি সেবিকা যা নর্তকী হিসেবে কাজ করেন এবং পৃষ্ঠপোষকদের সঙ্গ ও যৌনসেবা দিয়ে থাকেন। এ সেবার প্রকৃত প্রকৃতি নির্ভর করে বারের প্রকারভেদ ও অঞ্চলের ওপর। বেশির ভাগ ক্ষেত্রে পুরুষরাই গ্রাহক হয়ে থাকেন, অনেক সময় আবার মহিলারাও গ্রাহক হয়ে থাকেন। এসব বারের প্রকারের মধ্যে আছে অতিথি সেবক বার যা পূর্ব এশিয়াতে বেশি দেখা যায়, গো গো বার,বিয়ার বার, ড্যান্স বার যা ভারতে বেশি দেখা যায়। বারমেইডের সাথে এ বিষয়কে এক করা যায় না, যেখানে বারমেইড শুধুমাত্র পানীয় পরিবেশন করে ও তার কাছ থেকে কোন ধরনের যৌন সেবা আসা করা যায় না। অনেক বার তাই বারগার্ল রাখে যারা যৌন সেবা দিয়ে থাকে।
সেবাসমূহ
থাইল্যান্ড ও ফিলিপাইনে এ ধরনের সেবা বেশি দেখা যায়। সেখানে অনেক বারগার্ল যৌনকর্মী হিসেবে কাজ করে গণিকালয়ে। বারগার্লরা কমিশন পায় খদ্দেরের কাছে পানীয় নিয়ে গেলে ও মাঝে মাঝে মুক্ত করা টাকার অংশ পায় যখন খদ্দের তাকে বারের বাইরে নিয়ে যেতে চায়। তাদের জন্য নির্দিষ্ট পরিমাণের পানীয় বরাদ্দ রাখা হয়। অনেক বারগার্ল খদ্দেরকে আলাদাভাবে সেবা দেয়। গো গো বারে তাদের থেকে করা যায় মঞ্চে নাচ করা, কখনো বিকিনি পরে বা অর্ধেক নগ্ন হিসেবে অথবা পুরো নগ্ন হয়ে।
পতিতাবৃত্তি
বারগার্লরা পতিতা হিসেবেও কাজ করে। অনেকে পশ্চিমাদের মতো এক দিনে যত বেশি খদ্দের পাওয়া যায় তার সন্ধাম করে। তারা মূলত সংক্ষিপ্ত সময় দিতে পারে খদ্দেরকে। অনেকে আবার সারা রাতের হিসেবে খদ্দের নেন। এটা আবার কয়েকদিনের জন্যও হতে পারে। দীর্ঘ সময়ের জন্য বেশি দাম দিতে হয় স্বল্প সময়ের চেয়ে।
অবস্থা
অঞ্চলভেদে বারগার্লদের অবস্থা পরিবর্তিত হয়ে থাকে। অনেকে একা থাকেন ও ভালো অর্থ পান বার থেকে। অনেককে আবার বারেই থাকতে হয় ছোট রুমে এবং তার উপার্জনও বেশি হয় না। অনেক সময় তারা সহিংস ঘটনার স্বীকার হন যেমন-ধর্ষণ ও হত্যা। আবার অনেক বারগার্ল যৌনতা বাহিত রোগ যেমন এইডসে আক্রান্ত হয়ে থাকেন।
আইনগত অবস্থান
অনেক দেশে পতিতাবৃত্তিকে নিদারুণ অপরাধ হিসেবে গণ্য করা হয়। যেমন- ফিলিপাইনে এটাকে বলা ব্যবসা বিরোধী ব্যক্তিগত আইনের আড়ালে চালানো হয়। থাইল্যান্ডে বার ফাইন জাতীয় পতিতাবৃত্তি নিষিদ্ধ হলেও এটা সহ্য করা হয। আমেরিকান সৈন্যদের জন্য বারফাইন নিষিদ্ধ সামরিক আইন অনুযায়ী।
হেনরি ডিওলফ স্মিথ
জীবনী
স্মিথ ১৮৯৮ সালের ১ মে নিউ ইয়র্কে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯১৮ সালে গ্র্যাজুয়েট হন। তিনি প্রিন্সটন বিশ্ববিদ্যালয় এর পদার্থবিজ্ঞান থেকে ১৯২০ সালে মাস্তার্স এবং ১৯২১ সালে পিএইচডি ডিগ্রি অর্জন করেন। তিনি ১৯২৩ সালে কেমব্রিজ বিশ্ববিদ্যালয় এর ক্যাভেন্ডিশ ল্যাবরেটরি থেকে দ্বিতীয় পিএইচডি ডিগ্রি লাভ করেন। তিনি প্রিন্সটন বিশ্ববিদ্যালয় এর পদার্থবিজ্ঞান বিভাগে ১৯২৪ সালে ইন্সট্রাক্টর হিসেবে যোগদান করেন। তিনি ১৯২৫ সালে সহকারী অধ্যাপক, ১৯২৯ সালে সহযোগী অধ্যাপক এবং ১৯৩৬ সালে পূর্ণ অধ্যাপক পদে উন্নীত হন। তিনি ১৯৩৫ থেকে ১৯৪৯ সাল পর্যন্ত এই বিভাগের চেয়ারম্যানের দায়িত্ব পালন করেন।
সঞ্জীব কাপুর
সঞ্জীব কাপুর (জন্ম ১০ এপ্রিল ১৯৬৪) একজন ভারতীয় সেলিব্রিটি শেফ, উদ্যোক্তা এবং টেলিভিশন ব্যক্তিত্ব। তিনি ভারতীয় টেলিভিশনে খানা খাজানা নামে একটি একক ধারাবাহিক অনুষ্ঠান করেছিলেন। ১৯৯৩ সালে শুরু হওয়া ওই টেলিভিশন শো এতটাই জনপ্রিয় হয়েছিল যে এটি প্রায় ১৮ বছর ধরে চলেছিল। এই শো এর পরিচালক ছিলেন হনসল মেহেতা। সেইসময় এই অনুষ্ঠানটি সারা এশিয়ার মধ্যে দীর্ঘতম পর্বের টেলিভিশন ধারাবাহিক ছিল। এই ধারাবাহিক অনুষ্ঠানটি ১২০টি দেশে সম্প্রচারিত হয়েছিল। ২০১০ সালে এই অনুষ্ঠানটির দর্শক সংখ্যা ছিল ৫০ কোটিরও বেশি। টেলিভিশন শো ‘খানা খাজানা’র সঞ্চালক হিসাবে তিনি বেশ জনপ্রিয় হয়েছিলেন। তাকে অনেকেই ভারতীয় টেলিভিশনের মাস্টার শেফ বলেন। সঞ্জীব কাপুরের হাত ধরেই এক নতুন আঙ্গিক খুলে গিয়েছিল রন্ধনশৈলীর দুনিয়ায়।
প্রাথমিক জীবন এবং শিক্ষা
১৯৬৪ সালের ১০ এপ্রিল সঞ্জীব কাপুর ভারতের হরিয়ানা রাজ্যের আম্বালায় জন্মগ্রহণ করেন। উত্তর ভারতের একাধিক শহরে তার শৈশব কেটেছে। ১৯৮৪ সালে তিনি ইনস্টিটিউট অফ হোটেল ম্যানেজমেন্ট ক্যাটারিং অ্যান্ড নিউট্রিশন, পুসা, নিউ দিল্লি থেকে হোটেল ম্যানেজমেন্টে ডিপ্লোমা শেষ করার পর আতিথেয়তা শিল্পের হাত ধরে নিজের কর্মজীবনের শুরু করেন।
কর্মজীবন
বারাণসী, নিউজিল্যান্ড প্রভৃতি বিভিন্ন জায়গায় অনেক হোটেলে কাজ করার পর ১৯৯২ সালে তিনি মুম্বাইয়ের সেন্টোর হোটেলের সর্বকনিষ্ঠ নির্বাহী শেফ হয়ে ওঠেন। তিনি বিশ্বের প্রথম শেফ যিনি খাদ্য এবং জীবনশৈলী বিষয়ের উপর একটি টেলিভিশন চ্যানেলের মালিক। টেলিভিশন চ্যানেলটির নাম ফুড ফুড। ২০১১ সালের জানুয়ারী মাসে এই টেলিভিশন চ্যানেলটি চালু হয়। তিনি এইচ অ্যান্ড এফএস দ্বারা ভারতের সেরা এক্সিকিউটিভ শেফ পুরস্কারের প্রাপক। ইন্ডিয়ান ফেডারেশন অফ কুলিনারি অ্যাসোসিয়েশনের দ্বারা সুইজারল্যান্ডের জেনেভায় অনুষ্ঠিত সভায় তিনি মার্কারি গোল্ড পুরস্কার পান। তিনি সিঙ্গাপুর এয়ারলাইন্সের আন্তর্জাতিক রন্ধনসম্পর্কীয় প্যানেলের অন্যতম প্রধান সদস্য হিসাবে বোর্ডে রয়েছেন। আন্তর্জাতিক মানের রন্ধনশিল্পী হিসাবে তিনি পরিচিতি পেয়েছেন। দেশে এবং বিদেশে তার বেশ কয়েকটি রেস্তরাঁ রয়েছে। রান্নার বইয়েরও তিনি একজন জনপ্রিয় লেখক। প্রায় ১৫০টিরও বেশি রান্নার বইয়ের তিনি একজন রচয়িতা।
ব্যক্তিগত জীবন
১৯৯২ সালের অক্টোবরে তিনি অ্যালিওনা কাপুরকে বিয়ে করেন। সঞ্জীব কাপুরের টারমারিক ভিশন প্রাইভেট লিমিটেড (টিভিপিএল) নামে একটি ব্যবসায়িক সংস্থা রয়েছে। অ্যালিওনা ঐ সংস্থার একজন অংশীদার।
দিদারুল আলম (দ্ব্যর্থতা নিরসন)
দিদারুল আলম নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:
তুয়ুর আল-জান্নাহ (চ্যানেল)
তুয়ুর আল-জান্নাহ হল শিশুদের জন্য একটি বিশেষ স্যাটেলাইট চ্যানেল, যা ২০০৮ সালে নাইলস্যাট স্যাটেলাইটের মাধ্যমে বিশ্বব্যাপী চালু করা হয় এবং বর্তমানে এটি আরবস্যাট স্যাটেলাইটের অধীনে রয়েছে। এটি শিশুদের গান ও ইসলামি শিক্ষা অনুষ্ঠানের জন্য বিশেষায়িত একটি চ্যানেল, এবং এর প্রোগ্রামগুলি শিশুদের জন্য মনোমুগ্ধকর ও চাঞ্চল্যকররূপে উপস্থাপনা করা হয়। শিশুদেরকে তাদের মতই অন্যান্য শিশুদের মাধ্যমে তাদের চালচলন, খেলনা, নির্দোষতা, হাসি এবং আগ্রহের মাধ্যমে সহজে আকৃষ্ট করা যায়। এই বিষয়টিকে মাথায় রেখে অনুকূল পারিবারিক পরিবেশ বজায় রেখে ছোট্ট পর্দায় বিভিন্ন সংগীত ও ইসলামিক নাশিদ উপস্থাপন করে চ্যানেলটি।
তুয়ুর বেবি
এটি পরিচালক ও প্রতিষ্ঠাতা খালিদ মিকদাদের ব্যবস্থাপনা ও তত্ত্বাবধানে শিশুদের জন্য পরিচালিত একটি স্যাটেলাইট চ্যানেল। এটি আম্মান, জর্ডানে অবস্থিত। তবে এটি বাহরাইন থেকে সম্প্রচার করা হয় এবং চ্যানেলটি শিশুদের জন্য বিভিন্ন গান ও নাশিদ উপস্থাপন করে।
ইউটিউবে
তুয়ুর আল-জান্নাহ চ্যানেলটি একটি ইউটিউব চ্যানেলও চালু করে।
ইংরেজি তুয়ুর বেবি
তুয়ুর আল-জান্নাহ চ্যানেলটি তুয়ুর আল-বেবি চ্যানেলের ইংরেজি সংস্করণ চালু করে ইংরেজি-ভাষী শিশুদের লক্ষ্য করে তার গানগুলি উপস্থাপন করার জন্য। তুয়ুর আল-জান্নাহ সারা বিশ্বে তাদের কণ্ঠস্বর পৌঁছানোর জন্য এই সৃজনশীল পদক্ষেপ গ্রহন করে।
ফরাসি তুয়ুর বেবি
শিক্ষামূলক, উদ্দেশ্যমূলক এবং বিনোদনমূলক যাত্রার ধারাবাহিকতায়, তুয়ুর আল-জান্নাহ ফ্রেঞ্চ ভাষায় তার নতুন ইউটিউব চ্যানেল চালু করেছে।
আন্তঃভ্রমণ
তুয়ুর আল-জান্নাহ গোষ্ঠিটি বেশ কয়েকটি দেশে ভ্রমণ করে এবং শ্রোতাদের সামনে বিভিন্ন পরিবেশনা উপস্থাপন করে সংগীত রচনা করেছে, সেগুলো হল:
তুয়ুর আল-জান্নাহর নাশিদসমূহ
চ্যানেলের কিছু গান: